Nafarroako Parlamentuko Mahaiak, 2022ko abenduaren 12an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jorge Esparza Garrido jaunak aurkezturiko galdera, Nafarroako 2019-2025 Desgaitasun Plana onetsi zenetik, Bizitza Independenteko Bulegoak egonkortu eta sustatzeko ekintzarik egiteari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko abenduaren 12an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Jorge Esparza Garrido jaunak, Legebiltzarraren Erregelamenduan ezarritakoaren babesean, galdera hauek aurkezten ditu, idatziz erantzun dakizkion:

1.- Nafarroako 2019-2023 Desgaitasun Plana onetsi zenetik, ekintzarik egin al da Bizitza Independenteko Bulegoak egonkortu eta sustatzeko, bizimodu independentearen aholkularitza, orientazio eta sustapenaren erreferentzia gisa, Bizimodu independenterako prestatzeko programaren bidez?

2.- Zeintzuk eta noiz?

Iruñean, 2022ko abenduaren 2an

Foru parlamentaria: Jorge Esparza Garrido